น้องอายุ 22 (ผู้ชาย ประวัติเป็น ASD ผนังหัวใจรั่ว อุดแล้วตอนอายุ 14 ปีค่ะ ) เมือต้นเดือน พค 62 เกิดอุบัติเหตุ ปอดรั่ว ทำการรักษาแล้ว ตอนนี้น้องมีอาการ จุกๆเสียดๆบริเวณแผล แน่นหน้าอก หายใจติดขัด บางครั้งจุกบริเวณอกและลำคอเป็นอาการผิดปกติหรือเปล่าคะ ต้องไปพบแพทย์เพื่อตรวจเชคซ้ำหรือไม่ มีผลกับโรคหัวใจที่เคยเป็นไหมคะ ขอคำแนะนำด้วยค่ะขอบพระเป็นอย่างสูงจากแม่ที่ห่วงใย เพราะลูกไปทำงานไกลบ้านค่ะ
สวัสดีค่ะ ภาวะปอดรั่ว คือภาวะที่มีอากาศเข้าไปแทรกอยู่ภายในช่องปอดจนเบียดเนื้อปอด เป็นเหตุให้ปอดขยายตัวได้ไม่เต็มที่และทำงานได้ไม่ดี ส่งผลต่อการหายใจของผู้ป่วย เป็นภาวะที่ต้องได้รับการรักษาทางการแพทย์อย่างเร่งด่วน เนื่องจากอาจทำให้หายใจไม่ออกจนเสียชีวิตได้สาเหตุอาจเกิดตามหลังอุบัติเหตุ หรือสาเหตุทางกายอื่นๆเช่น ปอดอุดกั้นเรื้อรัง การติดเชื้อ โรคมะเร็งปอด โรคทางพันธุกรรมบางชนิด หรือโรคหอบหืดอาการมาด้วยแน่นหน้าอก หายใจถี่หรือหายใจหอบเหนื่อย ผิวหนังบางบริเวณเขียวคล้ำเนื่องจากขาดออกซิเจน อ่อนเพลียง่าย วิงเวียนศีรษะคล้ายจะเป็นลมและอัตราการเต้นของหัวใจเร็วขึ้นผิดปกติ แต่หลักๆจะมาด้วยเรื่องหอบเหนื่อย เจ็บแน่นหน้าอกขึ้นมาเฉียบพลัน ดังนั้นหากมีอาการดังกล่าวควรรีบไปพบแพทย์ทันที โดยโรคปอดรั่วอาจเป็นๆหายๆได้ตลอดชีวิต จึงต้องเฝ้าระวังภาวะปอดรั่วไม่ได้มีความสัมพันธ์กับโรคผนังหัวใจรั่วโดยตรงค่ะ แต่ควรไปติดตามการรักษากับแพทย์โรคหัวใจอย่างสม่ำเสมอ โดยโรคปอดรั่วอาจมีผลทำให้หอบเหนื่อยได้ง่ายขึ้นซึ่งอาจทำให้ดูเหมือนมีภาวะหัวใจกำเริบได้การดูแลตัวเองเบื้องต้น หยุดกิจกรรมที่ต้องออกแรงมากทันทีที่มีอาการ และควรรีบไปพบแพทย์ถ้าสงสัยว่าจะโรคปอดรั่วขึ้นมาอีก ไม่ควรปล่อยไว้เด็ดขาด